сертифициращия орган въз основа на националното законодателство, приложимо в областта, уредена с настоящия регламент, преди 16 юни 2020 г., се приема за равностойно на сертификатите на СОП за своя първоначален срок на действие или най-късно до 16 юни 2023 г.
 3. Удостоверенията за съответствие с принципите и критериите, еквивалентни на изискванията в приложение III от Регламент (ЕС) No 445/2011, издадени от сертифициращ орган за возила, различни от товарни вагони, най-късно до 16 юни 2019 г., се смятат за равностойни на сертификатите на СОП, издадени съгласно настоящия регламент, за техния първоначален срок на действие или най-късно до 16 юни 2023 г.
 4. Удостоверенията за съответствие за функции по поддръжка, възложени на външен изпълнител, за возила, различни от товарни вагони, издадени от сертифициращия орган, най-късно до 16 юни 2022 г., въз основа на националното законодателство, приложимо в областта, уредена с настоящия регламент, преди неговото влизане в сила, се смятат за еквивалентни на сертификатите на СОП за функции по поддръжка, възложени на външен изпълнител, издадени съгласно настоящия регламент, за техния първоначален срок на действие или най-късно до 16 юни 2025 г.
 5. Всички структури, които отговарят за поддръжката на возилата, посочени в член 3, параграф 2, буква б), различни от товарни вагони, и за возилата, изброени в член 15, параграф 1 от Директива (ЕС) 2016/798, и които не са обект на параграфи 2—4, трябва да са в съответствие с изискванията на настоящия регламент най-късно до 16 юни 2022 г.
 Член 16
 Отмяна
 Регламент (ЕС) No 445/2011 се отменя, считано от 16 юни 2020 г.
 Сертификатите, издадени от сертифициращ орган съгласно Регламент (ЕС) No 445/2011, се смятат за равностойни на сертификатите, издадени съгласно настоящия регламент за техния първоначален срок на действие.
 Член 17
 Влизане в сила
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 16 юни 2020 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 16 май 2019 година.
 За Комисията
 Председател
 Jean-Claude JUNCKER
 (1) ОВ L 138, 26.5.2016 г., стр. 102.
 (2) Регламент (ЕС) No 445/2011 на Комисията от 10 май 2011 г. относно система за сертифициране на структурите, които отговарят за поддръжката на товарни вагони, и за изменение на Регламент (ЕО) No 653/2007 (ОВ L 122, 11.5.2011 г., стр. 22).
 (3) Директива (ЕС) 2016/797 на Европейския парламент и на Съвета от 11 май 2016 г. относно оперативната съвместимост на железопътната система в рамките на Европейския съюз (ОВ L 138, 26.5.2016 г., стр. 44).
 (4) Регламент (ЕО) No 765/2008 на Европейския парламент и на Съвета от 9 юли 2008 г. за определяне на изискванията за акредитация и надзор на пазара във връзка с предлагането на пазара на продукти и за отмяна на Регламент (ЕИО) No 339/93 (ОВ L 218, 13.8.2008 г., стр. 30).
 (5) Регламент (ЕС) 2016/796 на Европейския парламент и на Съвета от 11 май 2016 г. относно Агенцията за железопътен транспорт на Европейския съюз и за отмяна на Регламент (ЕО) No 881/2004 (ОВ L